Luettelo televisiosarjan Kotikatu jaksoista
Viides tuotantokausi (1999–2000)

| Jakso | Nimi | Ensiesitys | Ikäraja ja/tai sisältömerkintä |
| --- | --- | --- | --- |
| 139. | Maaltamuuttajat | 02.09.1999 |  |
|  | Kotikadulle muuttavat uudet asukkaat aiheuttavat häiriötä. Vankilassa oleva Söder ei halua tavata Lauraa, joka ei voi jakaa tuskaansa kenenkään kanssa. Karin menettää työnsä. Mirja ja Hessu viettävät erityisen hetken kirkontornissa. |  |  |
| 140. | Työttömät työnhakijat | 09.09.1999 |  |
|  | Laura kertoo salaisuutensa Mirjalle. Partaset yrittävät sopeutua Helsinkiin. Anja ja Hessu etsivät töitä. Mauri tarjoaa Maijalle iltakahvit.  |  |  |
| 141. | Loppuunmyynti | 16.09.1999 |  |
|  | Karin sulkee kahvilansa ja irrottelee oikein kunnolla Eevan kanssa. Mirja tukee HIV-testiissä käyvää Lauraa. Mauri lähettää viimeisen kirjeen Patagoniaan. Pertti vierailee Partasilla kertomassa kerrostaloasumisen säännöistä.  |  |  |
| 142. | Vankilavierailu | 23.09.1999 |  |
|  | Hannes yrittää etsiä Karinin kahvilalle uusia tiloja. Partasten auto on huoltamon ja Teemun riesana. Outi ja Mirja tutustuvat. Laura pääsee vihdoinkin tapaamaan Söderiä.  |  |  |
| 143. | Testin tulokset | 30.09.1999 |  |
|  | Seijan ja Teemun suhde ajautuu kriisiin. Laura saa HIV-testin tulokset. Koulut alkavat - Samulin SaiPa-paita aiheuttaa vaikeuksia. Huoltamon tulevaisuus on vaakalaudalla, mutta Hannes ja Karin unelmoivat uudesta alusta. Samaan aikaan Ninni elää omaa elämäänsä.  |  |  |
| 144. | Ratkaisujen aika | 07.10.1999 |  |
|  | Söder pääsee vankilasta kotiin. Teemu haluaa luopua huoltamosta ja kertoo päätöksestään Seijalle, joka myös on päätynyt ratkaisuun. Pertin työ on stressaavaa ja hän tulee paljastaneeksi ulkopuolisille asioita, joista ei pitäisi puhua.  |  |  |
| 145. | Eron hetki | 14.10.1999 |  |
|  | Söder palaa töihin huoltamolle, jonka Hannes ja Karin ovat ottaneet haltuunsa. Pertin puheet saavat aikaan kuhinaa KTM:ssä. Samuli keksii, miten koulukiusaaminen saadaan loppumaan. Teemu tyrmistyy Seijan lopullisesta ratkaisusta.  |  |  |
| 146. | Oireita | 21.10.1999 |  |
|  | Oireita Pertti säikähtää toden teolla terveytensä puolesta. Anja saa uuden työpaikan. Söder käy lääkärissä ja ottaa Hanneksen uskotukseen. Ninni paljastaa Seijan lähdön Karinille ja elää edelleen omaa salaista elämäänsä. Huoltamon uuden kahvilan remppa etenee Hessun johdolla.  |  |  |
| 147. | Wanha Bensis | 27.10.1999 |  |
|  | Mauri pelastaa uuden ravintolan avajaiset. Pertti saa kohtauksen avajaisissa ja viedään ambulanssilla sairaalaan. Teemulla on vientiä naismaailmassa - mutta mitä paljastuukaan uudesta naisystävästä.  |  |  |
| 148. | Kuka pelkää poliisia | 04.11.1999 |  |
|  | Pertti saa terveen paperit mutta onko hän terve? Teemu pakoilee poliisia. Samuli keksii ratkaisun koulukiusaamiseen ja haaveilee Ninnistä. Lauran synnytys käynnistyy.  |  |  |
| 149. | Varpajaiset | 11.11.1999 |  |
|  | Lauralle ja Söderille on syntynyt terve tyttö. Janne ja Teemu järjestävät uudelle isälle kunnon löylytyksen. Outi saa yllättäen töitä - yllättävästä paikasta. Hannes näkee Ninnin poikaystävän. Pertti uskoo keksineensä mikä häntä oikein vaivaakaan.  |  |  |
| 150. | Sisaret | 18.11.1999 |  |
|  | Mariam saapuu Kotikadulle. Pertti vaihdattaa amalgaamipaikat hampaistaan. Hannes ja Karin laittavat tyttärensä lujille. ja Ninni joutuu itkemään paitsi ymmärtämättömiä vanhempiaan niin myös sydänsurujaan.  |  |  |
| 151. | Sokkotreffit | 25.11.1999 |  |
|  | Karin ja Ninni selvittävät välinsä. Samulin luokanvalvoja tuo Partasille yllättäviä terveisiä. Hannes on huolissaan Söderistä ja Teemu ihastuu uuteen naiseen.  |  |  |
| 152. | Ensilöylyt | 2.12.1999 |   |
|  | Mauri haaveilee autosta ja lähtee Onnin kanssa koeajolle kohtalokkain seurauksin. Pirkko, Mariam ja Eeva kokevat kotitalon saunassa jotakin ainutkertaista ja samalla perin juurin suomalaista.  |  |  |
| 153. | Tukihenkilöt | 9.12.1999 |  |
|  | Samuli repii rakkauskirjeensä, mutta saa uuden ystävän. Mauri tekee kaupat Partasten kanssa ja Teemu huomaa ihastuneensa. Hannes ja Mirja tapaavat yllättävässä yhteydessä ja huomaavat , että heillä on yhteinen salaisuus.  |  |  |
| 154. | Kruisaillen | 16.12.2000 |  |
|  | Maurilta ei puutu enää kuin karvanopat takaikkunalta, mutta Hessu joutuu velkakierteeseen. Mariam muuttaa Mäkimaille ja ystävystyy Eevan kanssa. Teemun ihastus torjutaan ja torjunnan syy hämmentää Teemua. |  |  |
| 155. | Ystävä sä lapsien | 23.12.1999 |  |
|  | Kerttu ja Martti kokevat kylmän kylvyn. Mariam tunnustaa Eevalle jotakin sellaista, jonka Eeva on jo vaistonnut. Se ainoa oikea joulukuusi löytyy metsästä, ja Mauri ei joudukaan viettämään joulua yksin.  |  |  |
| 156. | Siitä puhe mistä puute | 6.1.2000 |   |
|  | Söder tunnustaa aviolliset vaikeutensa Hannekselle, joka tajuaa miten vähäistä erotiikka on yrittäjäpariskunnan elämässä. Eeva tuntee itsensä vanhaksi mutta saa Pertin syttymään. Kotikadulle saapuu outo partainen mies hämmentämään erityisesti Maurin elämää.  |  |  |
| 157. | Talviloma | 13.1.2000 |  |
|  | Pertti pääsee lomalle ja sairastuu välittömästi. Karin ja Hannes yrittävät piristää avioelämäänsä, mutta eivät kerta kaikkiaan jaksa. Aarnio ärsyttää Mauria ja häiriintyy itse Partasista. Teemu kuulee, että ehkä olisi parempi jos Aleksilla olisikin vain yksi koti. |  |  |
| 158. | Jäähyväiset | 20.1.2000 |   |
|  | Teemu tajuaa, ettei virallisesti olekaan Aleksin isä. Aarnio valittaa Partasista ja lähettää uhkauskirjeen. Maurin mitta täyttyy ja Aarnio saa tuta sen leukaperissään. Janne ja Pirkko lähtevät Afrikkaan, vaikka varsinkaan Pertti ei voi sitä hyväksyä.  |  |  |
| 159. | Häätö | 27.1.2000 |  |
|  | Teemu haluaisi tunnustaa isyytensä ja virallistaa sen, mutta Liisa ei suostu. Pertti kuulee Lauran ja Söderin salaisuuden eikä tiedä miten suhtautua. Karin muistelee Aki Wasamaa tavatessaan vanhan tutun joka tuo Partasille järkyttäviä uutisia.  |  |  |
| 160. | Sä kasvoit neito kaunoinen | 3.2.2000 |  |
|  | Mirja täyttää 18 vuotta ja synttäreitä saapuu juhlimaan paitsi Mirjasta kiinnostuva Stinde niin myös Maija, joka bailaa rankasti. Pertti tilittää tuntojaan Lauralle ja Hessu murehtii siviilipalveluksen alkamista. Mauri saa Onnilta muuttoapua ja Aarnio jää yksin.  |  |  |
| 161. | Merisairaat kasvot | 10.2.2000 |  |
|  | Hannes ja Karin viettävät päivän vuoteessa Ninnin palveltavina ja yrittävät setviä suhdettaan. Mirja muuttaa Hessulaan ja Pertti ja Eeva jäävät kahden. Stinde kertoo Hessulle suunnitelmansa Mirjan suhteen.  |  |  |
| 162. | Kuilun partaalla | 17.2.2000 |   |
|  | Teemu ryhtyy äärimmäisiin tekoihin ja on tuhota kaiken. Onko edessä katastrofi vai pystyvätkö Karin ja Seija pelastamaan Teemun?  |  |  |
| 163. | Työsuhdeasunto | 24.2.2000 |  |
|  | Karin yrittää nostaa masentunutta Teemua taisteluun, mutta poika haluaa jo luovuttaa. Karinin painostamina Harri ja Liisa päätyvät lopulliseen ratkaisuun Aleksin isyydestä. Partasten asuntopulmat ratkeavat yllättävällä tavalla. Maijan juominen paljastuu Lauralle ja Mirjalle.  |  |  |
| 164. | Joskus tekee mieli | 2.3.2000 |  |
|  | Mirja ja Laura tarkkailevat Maijan juomista. Hannes ja Karin muistelevat kiihkeää nuoruuttaan Datsun 100 A:n ahtaudessa. Eeva ja Karin pohtivat yhdessä löytyykö intohimo avioliiton sisältä vai ulkopuolelta - ja vievät Maijan viimeisen pullon. Aarnio lähestyy Lauraa ja Söderiä.  |  |  |
| 165. | Vanhempainilta | 9.3.2000 |  |
|  | Pertti ja Söder tekevät välinsä selviksi ja nuori opiskelijapoika saa Eevan pään pyörälle. Anja kuulee koulun vanhempainillassa huolestuttavia uutisia Tuulista. |  |  |
| 166. | Valheita ja viettelyksiä | 16.3.2000 |  |
|  | Maija kaatuu humalassa ja tilanne paljastuu Lauralle ja Mirjalle - Maija kuitenkin jatkaa juomistaan. Jokke ei halua uskoa, että Eeva todellakin haluaa lopettaa suhteen. Hessu etsii sivaripaikkaa ja Mirja miettii mitä tehdä Stinden kanssa. Tuulia jännittää tapaaminen koulupsykologin kanssa.  |  |  |
| 167. | Singing in the rain | 23.3.2000 |  |
|  | Mirja pettää Hessua ja joutuu pohtimaan kenet hän oikein valitsisi. Pertti ja Eeva saavat terveisiä Afrikasta ja huomaavat Maijan kadonneen. Maijan juominen paljastuu vihdoinkin, mutta Maija ei ongelmaansa myönnä. Tuuli murehtii elämäänsä ja Aarniolla on pahat mielessä.  |  |  |
| 168. | Tie päättyy | 30.3.2000 |   |
|  | "Tie päättyy" - special Kotikatu. Mirjaan, Hessuun ja Outiin keskittyvä road-movie, jossa vieraillaan Kymenlaaksossa, lauletaan karaokea, selvitetään kuka rakastaa ketäkin - ja joudutaan pelon valtaan...  |  |  |
| 169. | Viinan kirot | 6.4.2000 |  |
|  | Anja saa huomata ettei yhteiskunnalla ole varaa auttaa Tuulia. Aarnio tekee kotietsintöjä ja Maija saa Maurista uskotun. Hessu pääsee seurakuntaan sivariksi ja saa Turusta järkyttävän viestin.  |  |  |
| 170. | Yön syvyyksistä päivään korkeaan | 13.4.2000 |  |
|  | Maija huomaa, että elämä selvin päin on ankeaa, mutta onneksi Mauri on tukena ja turvana. Anja ottaa lainan Tuulin terapiaa varten ja Onni hankkii lainalle takaajat. Eeva ja Pertti ovat lapsenvahteina. Hessu yrittää päästä yli isän kuolemasta. |  |  |
| 171. | Huhtikuu on kuukausista julmin | 20.4.2000 |  |
|  | Luotolat vierailevat Mäkimailla, mutta onko naapureilla mitään puhuttavaa keskenään. Aarnio kulkee kohti itsetuhoa, mutta Tuuli uskoo ettei Aarnio ole mikään paha mies. Maijan ja Maurin ystävyys syvenee. Hessu hautaa isänsä ja hakee tukea Hannekselta - miten kasvetaan mieheksi?  |  |  |
| 172. | Totuus Kotikadusta | 28.4.2000 |  |
|  | Samuli tekee videota kotitalostaan ja Kotikadun ihmiset saavat kertoa itsestään ja tulevaisuuden haaveistaan. Eeva murehtii Jannea ja Pirkkoa, Aarnio ja Tuuli pohtivat elämän peruskysymyksiä, Ninni tekee kiusallisia kysymyksiä ja Onni pystyy osoittamaan, että Elvis elää yhä.  |  |  |